Poikkeuksellisia liikennejärjestelyjä 7.-11.6.2023 -tapahtuman aikaan
Hevoset Bastionissa on koko perheen iloinen kesätapahtuma, jossa ponit ja hevoset valloittavat koko kaupungin. Kadettikoulunkadulta Kesäpuistoon asti ulottuva tapahtuma vaikuttaa 7.-11.6. Haminan keskustan liikennejärjestelyihin.
Tapahtuman aikana suljetaan seuraavia katuja:
Kaduista suljettuna ovat Fredrikinkatu, Vallikatu, Raatihuoneentori ja sen sädekadut Pikkuympyräkadulle. Lisäksi suljettuna on Kadettikoulunkatu Raatihuoneentorilta Erottajankadulle asti. Laurinkatu ja Kaarlonkatu ovat suljettuja.
Tarkka tapahtuma-aikainen katujen sulkuaikataulu:
- Raatihuoneen tori ja sen sädekadut suljetaan autoliikenteeltä to 8.6.2023 klo 11 alkaen ja avataan jälleen liikenteelle ma 12.6.2023 klo 12.00.
- Kadettikoulunkatu Raatihuoneelta Erottajankadulle asti suljetaan autoliikenteeltä la 10.6.2023 klo 9.00 alkaen, ja avataan jälleen liikenteelle ma 12.6.2023 klo 12.00.
- Laurinkatu ja Kaarlonkatu suljetaan autoliikenteeltä la 10.6.2023 klo 12 alkaen ja avataan jälleen liikenteelle ma 12.6.2023 klo 12.00.
Marian kirkolle johtava autoliikenne kulkee Rauhankadulta Pikkuympyränkatua pitkin Marian kirkon parkkipaikalle. Pikkuympyränkatu muutetaan tapahtuman ajaksi kaksisuuntaiseksi autoliikenteelle Rauhankadun ja Pikkuympyräkadun risteyksestä Marian kirkolle saakka.
Liikenteenohjausta toteutetaan tapahtuma-aikaan seuraavasti:
- Ke 7.6.2023 klo 08.30- liikennemerkit ja liikenteenohjauslaitteet (sulkuaidat)
- To 8.6.2023 varaudutaan liikenteenohjaajien käyttöön tarvittaessa
- Pe 9.6.2023 klo 08.30-22.00
- La 10.6.2023 klo 08.30-22.00
- Su 11.6.2023 klo 08.30-18.00
Tapahtuman järjestäjä pidättää oikeuden aikataulumuutoksiin mm. kilpailuajankohtien perusteella.
Tapahtuma-alueiden ulkopuolella löytyy runsaasti ilmaista pysäköintitilaa, josta on helppo kävellä tapahtuma-alueelle!